CELEX: 31992D0341
Language: el
Date: 1992-06-03 00:00:00
Title: 92/341/ΕΟΚ: Απόφαση της Επιτροπής της 3ης Ιουνίου 1992 σχετικά με την έρευνα με τη βοήθεια υπολογιστή των τοπικών μονάδων Animo

Avis juridique important

|

31992D0341

92/341/ΕΟΚ: Απόφαση της Επιτροπής της 3ης Ιουνίου 1992 σχετικά με την έρευνα με τη βοήθεια υπολογιστή των τοπικών μονάδων Animo  

Επίσημη Εφημερίδα αριθ. L 188 της 08/07/1992 σ. 0037 - 0038 Φινλανδική ειδική έκδοση: Κεφάλαιο 3 τόμος 43 σ. 0065  Σουηδική ειδική έκδοση: Κεφάλαιο 3 τόμος 43 σ. 0065 

ΑΠΟΦΑΣΗ ΤΗΣ ΕΠΙΤΡΟΠΗΣτης 3ης Ιουνίου  1992 σχετικά με την έρευνα με τη βοήθεια υπολογιστή των τοπικών μονάδων Animo (92/341/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και  ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και  προϊόντων με προοπτική την εσωτερική αγορά  (1), όπως τροποποιήθηκε τελευταία από την οδηγία  91/628/ΕΟΚ  (2), και ιδίως το άρθρο 20 παράγραφος 3, Εκτιμώντας: ότι η Επιτροπή ενέκρινε κυρίως, στις 19 Ιουλίου 1991, την απόφαση 91/398/ΕΟΚ σχετικά με το δίκτυο  πληροφορικής συνδέσμου μεταξύ των κτηνιατρικών αρχών (Animo)  (3) και στις 21 Φεβρουαρίου 1992 την  απόφαση 92/175/ΕΟΚ περί καθορισμού του καταλόγου και της αναγνώρισης της ταυτότητας των μονάδων του  δικτύου πληροφορικής «Animo»  (4) 7 ότι για να εξασφαλισθεί η λειτουργία του δικτύου Animo έχει  σημασία να προβλεφθεί σύστημα πληροφορικής που επιτρέπει την εξεύρεση του προορισμού βάσει των  ταχυδρομικών προορισμών 7 ότι τα μέτρα που προβλέπονται στην παρούσα απόφαση είναι σύμφωνα με τη  γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1.  Κάθε κράτος μέλος μεταβιβάζει στην  Επιτροπή πριν από τις 15 Ιουνίου 1992 υπό ηλεκτρονική μορφή, όπως αυτή περιγράφεται στο παράρτημα,  αλφαβητικό κατάλογο των ταχυδρομικών προορισμών. Κάθε ταχυδρομικός προορισμός συνοδεύεται από τον  αριθμό αναγνώρισης της ταυτότητας της τοπικής μονάδας, από την οποία εξαρτάται. 2.  Βάσει των στοιχείων που μεταβιβάζονται από τα κράτη μέλη σύμφωνα με την παράγραφο 1, η Επιτροπή  καθορίζει, υπό ηλεκτρονική μορφή που πρέπει να περιληφθεί στο λογισμικό εφαρμογών, όπως καθορίζεται  στο άρθρο 2 παράγραφος 2 τέταρτη περίπτωση της απόφασης 91/398/ΕΟΚ, κατάλογο που περιλαμβάνει για  το σύνολο της Κοινότητας, τους ταχυδρομικούς προορισμούς που συνοδεύονται από τον αριθμό  αναγνώρισης της ταυτότητας των τοπικών μονάδων και τον μεταβιβάζει στα κράτη μέλη. 3.  Ο κατάλογος που αναφέρεται στην παράγραφο 2 εφαρμόζεται από την Επιτροπή περιοδικά υπό το φως  των στοιχείων που μεταβιβάζονται από τα κράτη μέλη. Άρθρο 2 Η παρούσα απόφαση απευθύνεται στα  κράτη μέλη. Βρυξέλλες, 3 Ιουνίου 1992. Για την Επιτροπή Ray MAC SHARRY Μέλος  της Επιτροπής   ΠΑΡΑΡΤΗΜΑ Περιγραφή της μορφής εγγραφής που προορίζεται για τη συλλογή πληροφοριών που  είναι αναγκαίες για την έρευνα με τη βοήθεια υπολογιστή των τοπικών μονάδων Animo >ΘΕΣΗ ΠΗΝΑΚΑ> Χαρακτηριστικά μέσου εγγραφής δεδομένων: δισκέττα τύπου 3  "  1/2 ικανότητας 720 Κ ή 1,44 ΜΒ. Αρχείο υπό μορφή ASCII.